
	1.
	Likumprojekts (grozījumi)
 Papildināt 29. pantu ar ceturto daļu šādā redakcijā:

 “(4) Valsts budžeta iestādes un budžeta nefinansētas iestādes  grāmatvedības uzskaiti kārto Valsts kasē valsts pārvaldes vienotā pakalpojumu centra ietvaros Ministru kabineta noteiktajā apjomā un  kārtībā."
 
	Priekšlikums
Aicinām precizēt likumprojekta "Grozījumi Likumā par budžetu un finanšu vadību" (turpmāk – projekts) 3. pantā ietverto Likuma par budžetu un finanšu vadību 29. panta ceturto daļu, ņemot vērā Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punktā paredzētos paņēmienus, kādos Ministru kabinetam tiek dots pilnvarojums izdot ārēju normatīvo aktu. Vēršam uzmanību uz to, ka projekta 3. pantā ietvertajā Likuma par budžetu un finanšu vadību 29. panta ceturtajā daļā ir dota atsauce uz Ministru kabineta noteiktu kārtību, nevis dots pilnvarojums Ministru kabinetam izdot noteikumus. Vienlaikus no projekta 5. pantā ietvertā Likuma par budžetu un finanšu vadību pārejas noteikumu 105. punkta un projekta sākotnējās ietekmes novērtējuma ziņojuma (anotācijas) 4.1.1. apakšsadaļā sniegtās informācijas izriet, ka uz minētās normas pamata plānots izdot Ministru kabineta noteikumus.
Piedāvātā redakcija
-
	Linda Upīte (TM)

	2.
	Likumprojekts (grozījumi)
 Papildināt pārejas noteikumus ar 105. -107. punktu šādā redakcijā:

“105. Ministru kabinets izdod līdz 2024. gada 30. septembrim šā likuma  23. panta otrajā daļā un  29. panta ceturtajā daļā  minētos noteikumus.

106. Ministru kabinets līdz 2024.gada 1.jūlijam izdod šā likuma 30.panta 4.daļā paredzētos noteikumus jaunā redakcijā un ministrijas, citas centrālās valsts iestādes un no valsts budžeta daļēji finansētas atvasinātas publiskas personas, kā arī pašvaldības uzsāk to piemērošanu, sagatavojot pārskatu par 2024.gada 3.ceturksni

107. Pakalpojumus valsts pārvaldes vienotā pakalpojumu centra ietvaros saskaņā ar šā likuma  23. panta otrajā daļā un  29. panta ceturtajā daļā noteikto Valsts kase sniedz ar  2025. gada 1. janvāri.”
	Priekšlikums
Aicinām izvērtēt nepieciešamību papildināt projekta 5. pantā ietverto Likuma par budžetu un finanšu vadību pārejas noteikumu 106. punktu ar noteikumu, ka līdz jaunu Ministru kabineta noteikumu izdošanai, bet ne ilgāk kā līdz 2024. gada 1. jūlijam ir piemērojami Ministru kabineta 2012. gada 25. septembra noteikumi Nr. 643 "Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju". Vēršam uzmanību uz to, ka saskaņā ar Oficiālo publikāciju un tiesiskās informācijas likuma 9. panta piektajā daļā noteikto minētie Ministru kabineta noteikumi zaudēs spēku ar projekta 4. panta spēkā stāšanos, tādējādi līdz 2024. gada 1. jūlijam nebūs spēkā esoša regulējuma, kas noteiks pārskatu un finanšu informācijas apkopošanas kārtību.
Piedāvātā redakcija
-
	Linda Upīte (TM)



